শ্যামসুন্দর সিকদার : আমাদের আর একটি স্বপ্ন পূরণ হয়েছে। বঙ্গবন্ধু স্বয়ং এই স্বপ্ন দেখেছিলেন। ১৯৭৫ সালে ১৪ই জুন বেতবুনিয়াতে তিনি সেই স্বপ্নের বীজ বপন করেছিলেন। এইদিন সেখানে উদ্বোধন করেছিলেন উপগ্রহ ভূ-কেন্দ্র। সেই সূত্র ধরেই বঙ্গবন্ধু স্যাটেলাইট তৈরির প্রকল্প শুরু হয়েছিল ২০১৪ সালে। স্যাটেলাইট প্রকল্পের সাথে প্রত্যক্ষ ও পরোক্ষভাবে জড়িত সকলের নিরলস পরিশ্রম শেষে বহুল প্রতিক্ষীত বাংলাদেশের প্রথম স্যাটেলাইট ‘বঙ্গবন্ধু স্যাটেলাইট-১’ উৎক্ষেপণ হয়ে গেছে। চূড়ান্ত দিনক্ষণ অনুযায়ী গত ১১ মে ২০১৮ যুক্তরাষ্ট্রের স্থানীয় সময় বিকেল ৪:১৪ মিনিটে অর্থাৎ ১২ মে ২০১৮ বাংলাদেশ সময় ভোররাত ২:১৪ মিনিটে যুক্তরাষ্ট্রের ফ্লোরিডা কেইপ ক্যানাভেরাল-এ অবস্থিত লঞ্চপ্যাড খঈ-৩৯অ থেকে ঋধষপড়হ ৯ লঞ্চ ভেহিকেল ব্যবহার করে এই স্যাটেলাইট মহাকাশে সফলভাবে উৎক্ষেপণ করা হয়।